РЕШЕНИЕ НА СЪВЕТА
от 28 февруари 2008 година
относно сключването на споразумение между Европейската общност и Съвета на Европа за сътрудничество между Агенцията на Европейския съюз за основните права и Съвета на Европа
(2008/578/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 308 във връзка с първата алинея от член 300, параграф 2 и първата алинея от член 300, параграф 3 от него,
като взе предвид предложението на Комисията,
като взе предвид становището на Европейския парламент,
като има предвид, че:
(1)
Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (1) предвижда установяването на тясно сътрудничество между Агенцията и Съвета на Европа.
(2)
Комисията, от името на Европейската общност, е договорила със Съвета на Европа Споразумение между Европейската общност и Съвета на Европа за сътрудничество между Агенцията на Европейския съюз за основните права и Съвета на Европа (наричано по-долу „споразумението“).
(3)
Следователно споразумението следва да бъде подписано и одобрено,
РЕШИ:
Член 1
Споразумението между Европейската общност и Съвета на Европа за сътрудничество между Агенцията на Европейския съюз за основните права и Съвета на Европа, както е предвидено в член 9 от Регламент (ЕО) № 168/2007 на Съвета, се одобрява от името на Европейската общност.
Текстът на споразумението е приложен към настоящото решение.
Член 2
Председателят на Съвета е оправомощен да посочи лицето/лицата, упълномощено(и) да подпише(ат) споразумението, за да изрази съгласието на Общността да се обвърже с него (2).
Член 3
Настоящото решение се публикува в Официален вестник на Европейския съюз.
Съставено в Брюксел на 28 февруари 2008 година.